ઇશ્વરિયા ગામ અમરેલીથી 8 કીલોમીટરના અંતરે આવેલું છે. આ વિસ્તાર ઢોળાવ વાળો અને અવ્યવસ્થિત છે. ગામની વસ્તી 1957 છે. ગામનો સાક્ષરતા દર 80.7 ટકા છે. ભૂગર્ભ જળ સ્તર લગભગ 80 ફીટથી 90 ફીટ છે. ભૂગર્ભજળની ગુણવત્તા પણ નીચી કક્ષાની હતી. ગામમાં પીવાના પાણીનો કોઈ આધારભૂત સ્ત્રોત ન હતો. વોટરશેડ યોજના પહેલા સરકાર દ્વારા પાણીના ટેન્કરો પૂરા પડાતા હતા.વોટરશેડ યોજના અમલમાં આવી તે પહેલા ટેન્કરોમાંથી પાણી મેળવવા બાબતે સમુદાયમાં ઘણા ઝઘડા થતા હતા અને પીવાના પાણીની સમસ્યા ઘણી ગંભીર હતી. આ વાત ખ્યાલમાં રાખીને વોટરશેડના વિકાસમાં પીવાના પાણીને અગ્રીમતા અપાઈ હતી. વોટરશેડ વિકાસ સમિતિ, PIA અને ગ્રામસભાએ પીવાના પાણીની સમસ્યાનો કાયમી ઉકેલ લાવવા માટે છત ઉપર પાણીની ઉપજ કરવાના માળખાને અપનાવવાનો નિર્ણય કર્યો. શરૂઆતમાં આ યોજના અંતર્ગત 7.91 લાખના ખર્ચે 125 છત પર પાણીની ઉપજના માળખા ઊભા કરાયા. માળખા વ્યક્તિગત ઘરના સ્તરે ઊભા કરાયા હતા જેમાં જે તે ઘરના રહેવાસીઓએ ફાળો આપ્યો હતો. ત્યાર બાદ ગામના લગભગ બધાં જ ઘરોએ વરસાદના પાણીની ઉપજની આ પધ્ધતિ અપનાવી લીધી હતી.